આ અલગારી રખડીપટ્ટી દરમિયાન એક હોલિવુડનું પિક્ચર હાથ લાગ્યું, નામ ‘ The matrix’ હિન્દીમાં તો ખબર નહીં કેવુંય નામ રાખ્યું હશે. પણ બોસ્સ બેઠ્ઠેબેઠુ મહાભારત જોઈ લ્યો! થી આખી વારતા ચાલું થાય એક અર્જુનની જેમજ નિરાશ-હતાશ થયેલા, એ બાબતે સભાન કે કંઈક છે જેનાથી પોતે અજાણ છે, કંઈક એવું જે દુનિયામાં બહુ પહેલેથી છે એવા કમ્પ્યુટરના અઠંગ ખેલાડી નાયકથી. એના આ સવાલો અને તત્વદર્શી ફિલોસોફી એને એક માણસ પાસે લઇ જાય જે એને દુનિયાનું સત્ય સમજાવે છે. જગત આખું એક માયા ‘matrix’ છે. ‘માયાનો પડદો હટાવી દો ચિત્ર સ્પષ્ટ થઇ જશે’ એ હકીકત સાયન્સ-ફિક્શન મુવીના સંદર્ભમાં દર્શાવે છે. એ તર્ક પ્રમાણે માણસોનો ઉપયોગ ઉર્જાના સ્ત્રોત તરીકે થાય છે અને તેમને આ હકીકતથી અજાણ રાખવા આ માયા ‘matrix’ બનેલ છે. દરેક પ્રોગ્રામની માફક તેમાં પણ નિયમો છે. અને સ્વાભાવિક રીતે નિયમ હોય ત્યાં અપવાદો પણ હોય જ અને આપણા હીરોનું કામ આ અપવાદોનો ઉપયોગ કરીને પોતે અને માનવજાતને આ માયાની દુનિયામાંથી બહાર કાઢવાનો રસ્તો શોધવાનું.